DELEGACIÓN DE ATRIBUCIÓNS DA ALCALDIA NA XUNTA DE GOBERNO LOCAL
ADMINISTRACIÓN LOCAL — Municipal — Vilanova de Arousa (Outros documentos, notificacións e informacións públicas, 14/07/2015)

En cumprimento do establecido no artigo 44.2 do ROF aprobado polo Real Decreto 2568/1986, do 28 de novembro, se publica integramente o Decreto da Alcaldía do 15 de xuño de 2015 sobre delegación de atribucións da alcaldía na Xunta de Goberno Local deste concello: Os artigos 21.3) e 23.4), da Le, 7/1985, do 2 de abril, de Bases do Réxime Local e 61.3 da Lei 5/1997, do 22 de xullo, de Administración Local de Galicia, en relación cos artigos 24 do TRRL aprobado polo Real Decreto 781/1986, do 18 de abril e 43 do ROF aprobado polo Real Decreto 2568/1986, do 28 de novembro, permiten á Alcaldía delegar atribucións na Xunta de Goberno Local, agás as mencionadas nos referidos artigos 21.3) das devanditas Lei 2/1985, LBRL e 61.3 da Lei 5/1997, LALGA. Na súa consecuencia, polo presente teño a ben, Quedan delegadas na Xunta de Goberno Local as seguintes atribucións da Alcaldía: a) Aprobar a oferta pública de emprego de acordo co orzamento e o cadro de persoal aprobado polo Pleno. b) Aproba-las bases dos procesos selectivos de persoal funcionario, tanto de carreira como interino e de persoal laboral, tanto fixo como temporal e con independencia de que estean ou non incluídos na relación de postos de traballo de persoal laboral do concello. c) Aproba-las bases que regulen os concursos de provisión de postos de traballo e os procedementos de libre designación en convocatoria pública para aqueles postos de traballo en que así se prevea na relación de postos de traballo aprobada polo Pleno. a) O desenvolvemento da xestión económica de acordo co orzamento aprobado e as súas bases de execución. b) A disposición de gastos agás aqueles que leven aparellado o seu pago con periodicidade mensual derivados das obrigas contraídas polo concello nos contratos de prestación de servizos, de asistencia técnica e de toda clase de subministracións. c) A aprobación e modificación de padróns e matriculas de toda clase de tributos locais, así como a resolución dos recursos de reposición contra os actos de aplicación e efectividade dos ditos tributos e dos restantes ingresos de dereito público do Concello. d) A solicitude de subvencións de calquera tipo a percibir polo concello proveniente de calquera Administración Pública. a) A aprobación da revisión do Padrón Municipal de Habitantes con referencia ao 1 de xaneiro de cada ano. b) A proposta á Delegación Provincial da Oficina do Censo e a emisión do informe aos que se refiren os artigos 23.6 e 24.1 da LOREG 5/1985, do 19 de xuño. As competencias como órgano de contratación respecto dos contratos de obras, de subministro, de servizos, de xestión de servizos públicos, os contratos administrativos especiais, e os contratos privados cando o seu importe non supere o 10 por cento dos recursos ordinarios do orzamento nin, en calquera caso, a contía de seis millóns de euros, incluídos os de carácter plurianual cando a súa duración non sexa superior a catro anos, sempre que o importe acumulado de todas as súas anualidades non supere nin o porcentaxe indicado, referido aos recursos ordinarios do orzamento do primeiro exercicio, nin a contía sinalada. Como tal órgano de contratación lle corresponde a aprobación do expediente, a apertura do procedemento de adxudicación e a aprobación do prego de cláusulas administrativas particulares e de condicións técnicas e dos proxectos técnicos, así como as demais funcións atribuídas a dito órgano polo Texto Refundido da Lei de Contratos do Sector Público aprobado polo Real Decreto Lexislativo 3/2011, do 14 de novembro (TRLCSP). a) A adxudicación de concesións sobre os bens do concello e a adquisición de bens inmobles e dereitos suxeitos á lexislación patrimonial cando o seu valor non supere o 10 por cento dos recursos ordinarios do orzamento nin o importe de tres millóns de euros, así como o alleamento do patrimonio, cando o seu valor non supere o porcentaxe nin a contía indicados. b) O exercicio das potestades de investigación, deslinde, recuperación de oficio e desafiuzamento administrativo regulados na sección 3a do Capítulo IV do Regulamento de Bens das Entidades Locais aprobado por Real Decreto 1372/1986, do 13 de xuño (RBEL, artigos 44 a 73). c) O outorgamento de licencias de concesións de bens de dominio público agás que estea atribuído expresamente ao Pleno, (artigos 74 ó 91 do RBEL). d) O alugamento e calquera outra forma de cesión dos bens patrimoniais, agás que estea atribuído expresamente ao Pleno ( artigos 92 e 93 do RBEL). a) A concesión de licencias de apertura de establecementos de toda índole agás que as ordenanzas ou as leis sectoriais as atribúan ao Pleno ou á Xunta de Goberno directamente. b) A concesión das licencias de apertura de establecementos comerciais reguladas no artigo 28 da Lei 13/2010, do 17 de decembro, do comercio interior de Galicia, e na Lei 9/2013, do 19 de decembro, de Emprendemento e da Competitividade Económica de Galicia, así como a toma de razón das comunicacións previas ou das declaracións responsables das actividades comerciais suxeitas a dito réxime. a) A toma de razón das comunicacións previas ou das declaracións responsables do resto das actividades suxeitas ao dito réxime. e) A emisión do informe rozoado sobre a incidencia ambiental da actividade prevista no artigo 9.1. do Decreto 133/2008, do 12 de xuño, de avaliación da incidencia ambiental. e) A emisión do informe municipal previsto no artigo 32.3. d) da Lei 13/2010, do 17 de decembro, do comercio interior de Galicia. e) Concede-la licencia municipal para o exercicio da venda ambulante nos termos previstos no artigo 72 da da Lei 13/2010. A aprobación de proxectos de obras e de servizos, cando así o prevea o orzamento ou sexa competente, en virtude desta delegación, para a súa contratación ou concesión.1) A formulación e aprobación dos instrumentos de planeamento de desenvolvemento do planeamento en xeral, non atribuídos expresamente ao Pleno. En concreto, deléganse as seguintes atribucións: — A formulación e aprobación inicial e provisional, no seu caso, dos plans parciais. — A formulación e aprobación inicial e provisional, no seu caso, dos plans especiais. — A formulación e aprobación inicial e provisional, no seu caso, dos plans de sectorización. — A aprobación inicial dos estudios de detalle. — A formulación aprobación inicial dos plans especiais de ordenación do núcleo rural cando sexan tramitados polo concello.2) A aprobación inicial e provisional, no seu caso, das alteracións e modificacións do planeamento de desenvolvemento do planeamento xeral non atribuídos expresamente ao Pleno, é dicir; dos plans parciais, plans especiais, plans de sectorización, plans especiais de ordenación do núcleo rural, cando proceda, e estudios de detalle.3) Acorda-la suspensión de licencias de parcelación de terreos, edificación e demolición para áreas ou usos determinados ao fin de estudiar a formulación ou reforma no momento da aprobación inicial dos plans parciais, plans especiais, plans de sectorización ou estudios de detalle ou cando as súas novas determinacións, supoñan a modificación da ordenación urbanística vixente nos termos previstos no artigo 77 da LOUGA.4) O outorgamento da autorización previa prevista no artigo 79.3 da Lei 2/2002, do 30 de decembro, LOUGA, respecto aos Plans de iniciativa particular.5) A aceptación das propostas de planeamento e anteproxectos parciais que sirvan de orientación para a redacción do planeamento que sexan remitidos polas entidades, organismos e particulares interesados, previstas no artigo 78 da LOUGA, que solo terá efectos administrativos internos.4) A emisión don informe municipal previsto nos artigos 5. bis e 15 da Lei 10/1995, do 23 de novembro, de Ordenación dom Territorio de Galicia e no artigo 2.3 da Lei 6/2007, de medidas urxentes en materia de Ordenación do Territorio e Litoral.1) A aprobación inicial e definitiva dos proxectos de urbanización.2) A aprobación inicial e definitiva dos instrumentos de equidistribución.3) A aprobación inicial e definitiva da delimitación de polígonos.4) A aprobación definitiva da reparcelación voluntaria regulada no artigo 139 da LOUGA.5) A aprobación do expediente de expropiación regulada nos artigos 140 e seguintes da LOUGA e a aprobación definitiva do expediente de taxación conxunta regulada no artigo 144 de dito texto legal.6) A aprobación definitiva do proxecto de equidistribución a que fai referencia o artigo 153 da LOUGA.7) A aprobación inicial e definitiva da constitución da xunta de compensación.8) A aprobación definitiva do proxecto de compensación.9) O acordo de substitución do sistema de compensación regulado no artigo 160 da LOUGA.10) A aprobación das bases que rexerán o concurso para seleccionar a oferta no sistema de concesión da obra urbanizadora e a desestimación ou non da proposta de iniciativa privada regulada no artigo 162.4. b) da LOUGA sempre que sexa o órgano de contratación.11) A aprobación das retribucións en metálico, mediante cotas de urbanización regulada no artigo 164.3 da LOUGA.12) A aprobación das bases para o alleamento, o acordo de permuta ou a cesión gratuíta dos bens do patrimonio público do solo, sempre que non corresponda ao Pleno.13) Os acordos sobre delimitación de áreas e exercicio dos dereitos de tanteo e retracto, regulados nos artigos 179 e seguintes da LOUGA.14) O acordo de constitución obrigatoria dunha entidade urbanística que se faga cargo da conservación da urbanización nun ámbito de solo industrial ou terciario regulada no artigo 110.7 LOUGA.15) A aprobación de convenios urbanísticos sempre que non alteren os plans e demais instrumentos de ordenación previstos na lexislación urbanística.1) A concesión de toda clase de licencias urbanísticas, nos termos previstos nos artigo 194 e 195 da LOUGA; 9 e seguintes do Decreto 28/1999, de 21 de xaneiro, polo que se aproba o Regulamento de Disciplina Urbanística para o desenvolvemento e aplicación da LOUGA e na Ordenanza municipal en vigor.2) A declaración de caducidade das licencias urbanísticas conforme ao establecido no artigo 197 da LOUGA e nos artigos 18 e 19 do Decreto 28/1999, de 21 de xaneiro.3) A adopción acordos a que se refiren os artigos 191.4; 192.2 e 3 e artigo 193 da LOUGA en materia de fomento da edificación.4) Os acordos sobre a conformidade ou desconformidade e sobre a suspensión de obras dos actos promovidos polas administracións públicas reguladas no artigo 198 da LOUGA.5) O acordo sobre declaración de ruína, logo da tramitación do expediente correspondente.6) A emisión do informe a que se refire o artigo 41.2. c) da LOUGA no procedemento para o outorgamento da autorización autonómica en solo rústico. Deléganse todas as atribucións que a lexislación de réxime local e a lexislación sectorial estatal e autonómica de Galicia lle asigne ao concello e non lle-las atribúa expresamente a outros órganos municipais.1) A delegación de atribucións establecida no presente decreto enténdese sen prexuízo das delegacións especiais que poidan acordarse cando se considere procedente e das que en todo caso se dará conta ao Pleno da Corporación.2) Do presente Decreto darase conta ao Pleno da Corporación na sesión extraordinaria a que se refire o artigo 38 do ROF aprobado polo Real Decreto 2568/1986, do 28 de novembro.3) De conformidade co disposto no artigo 44.2 do ROF o presente decreto haberá de publicarse integramente no BOP.4) A delegación de atribucións producirá os seus efectos efecto ao día seguinte da data do presente Decreto. Vilanova de Arousa a 1 de xullo de 2015.—O Alcalde, Gonzalo Durán Hermida.